CELEX: 32020Q0803(01)
Language: da
Date: 2020-04-22 00:00:00
Title: Afgørelse Nr. 20-W-3 fra Bestyrelsen for Det Europæiske Fiskerikontrolagentur af 22. april 2020 om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i de aktiviteter, der udføres af Det Europæiske Fiskerikontrolagentur

3.8.2020   
               
               
                  DA
               
               
                  Den Europæiske Unions Tidende
               
               
                  L 251/1
               
            
         AFGØRELSE Nr. 20-W-3 FRA BESTYRELSEN FOR DET EUROPÆISKE FISKERIKONTROLAGENTUR
         af 22. april 2020
         om interne regler for anvendelse af begrænsninger på visse af de registreredes rettigheder i forbindelse med behandling af personoplysninger som led i de aktiviteter, der udføres af Det Europæiske Fiskerikontrolagentur
         BESTYRELSEN FOR DET EUROPÆISKE FISKERIKONTROLAGENTUR HAR —
         under henvisning til traktaten om Den Europæiske Unions funktionsmåde
         under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (1), særlig artikel 25 deri,
         under henvisning til Europa-Parlamentets og Rådets forordning (EU) 2019/473 af 19. marts 2019 om Det Europæiske Fiskerikontrolagentur (2) (»agenturet«), særlig artikel 32, stk. 2, litra h), deri,
         efter høring af Den Europæiske Tilsynsførende for Databeskyttelse om denne afgørelse i medfør af artikel 41, stk. 2, i forordning (EU) 2018/1725,
         og ud fra følgende betragtninger:
         
                     (1)
                  
                  
                     Forordning (EU) 2019/473 om et Europæisk Fiskerikontrolagentur, der har til formål at tilrettelægge den operative koordinering af medlemsstaternes fiskerikontrol og -inspektion og bistå dem med at samarbejde med henblik på at overholde bestemmelserne i den fælles fiskeripolitik for derigennem at sikre dens effektive og ensartede anvendelse.
                  
               
                     (2)
                  
                  
                     I henhold til artikel 25, stk. 1, i forordning (EU) 2018/1725 bør begrænsninger i anvendelsen af artikel 14-22, 35 og 36, samt artikel 4 i nævnte forordning, for så vidt bestemmelserne deri svarer til rettighederne og forpligtelserne i artikel 14-22, baseres på interne regler, som fastsættes af agenturet, når disse ikke har hjemmel i en retsakt vedtaget på grundlag af traktaterne.
                  
               
                     (3)
                  
                  
                     Disse interne regler, herunder deres bestemmelser om vurderingen af, om en begrænsning er nødvendig og står i rimeligt forhold til formålene, bør ikke finde anvendelse, når en retsakt vedtaget på grundlag af traktaterne foreskriver en begrænsning af registreredes rettigheder.
                  
               
                     (4)
                  
                  
                     Når agenturet udfører sit hverv med hensyn til registreredes rettigheder i henhold til forordning (EU) 2018/1725, overvejer det, om nogen af de undtagelser, der er fastsat i denne forordning, finder anvendelse.
                  
               
                     (5)
                  
                  
                     Inden for rammerne af dets administrative drift kan agenturet foretage administrative undersøgelser, gennemføre disciplinærsager, udføre indledende aktiviteter vedrørende tilfælde af potentielle uregelmæssigheder indberettet til OLAF, behandle whistleblowingsager, iværksætte (formelle og uformelle) procedurer til at forebygge chikane, behandle interne og eksterne klager, gennemføre interne revisioner, iværksætte efterforskninger på foranledning af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og interne (IT-relaterede) sikkerhedsefterforskninger.
                  
               
                     (6)
                  
                  
                     Agenturet modtager inden for rammerne af sine operationelle aktiviteter inspektionsrapporter fra EU-kontrollører i henhold til artikel 123 i Kommissionens gennemførelsesforordning (EU) nr. 404/2011 (3), artikel 18, 19 og 20 i Europa-Parlamentets og Rådets forordning (EU) nr. 1236/2010 (4) og artikel 30, 33, 34 i Europa-Parlamentets og Rådets forordning (EU) 2019/833 (5). Agenturet modtager også oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i Rådets forordning (EF) nr. 1005/2008 (6), som fastsat i Kommissionens afgørelse 2009/988/EU. (7)
                     
                  
               
                     (7)
                  
                  
                     Agenturet behandler flere kategorier af personoplysninger, herunder hårde oplysninger (»objektive« oplysninger såsom identifikationsoplysninger, kontaktoplysninger, faglige oplysninger, administrative oplysninger, oplysninger modtaget fra specifikke kilder, elektronisk kommunikation og trafikoplysninger) og/eller bløde oplysninger (»subjektive« oplysninger i forbindelse med f.eks. ræsonnementer, adfærdsmæssige oplysninger, vurderinger, ydeevne og adfærdsoplysninger samt oplysninger relateret til eller fremkommet i forbindelse med genstanden for den pågældende procedure eller aktivitet).
                  
               
                     (8)
                  
                  
                     Agenturet, repræsenteret ved sin administrerende direktør, fungerer som dataansvarlig, uanset yderligere uddelegering af den dataansvarliges rolle internt i agenturet, for at afspejle det operationelle ansvar for specifikke behandlingsaktiviteter vedrørende personoplysninger.
                  
               
                     (9)
                  
                  
                     Personoplysningerne opbevares sikkert i et elektronisk miljø eller på papir, hvilket forhindrer ulovlig adgang eller overførsel af data til personer, der ikke har behov for denne viden. De behandlede personoplysninger opbevares ikke længere, end hvad der er nødvendigt og hensigtsmæssigt for de formål, hvortil oplysningerne behandles, i den periode, der er angivet i databeskyttelsesmeddelelserne, privatlivserklæringerne eller agenturets fortegnelser.
                  
               
                     (10)
                  
                  
                     De interne regler bør finde anvendelse på alle de behandlingsaktiviteter, som agenturet udfører i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, whistleblowingprocedurer, (formelle og uformelle) procedurer for sager om chikane, behandling af interne og eksterne klager, interne revisioner, efterforskninger iværksat af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, (IT-relaterede) sikkerhedsefterforskninger, der gennemføres internt eller med ekstern deltagelse (f.eks. af CERT-EU) og de operationelle aktiviteter, der er omtalt i betragtning 6 ovenfor.
                  
               
                     (11)
                  
                  
                     De bør gælde for behandlingsaktiviteter, der udføres, før ovennævnte procedurer indledes, under disse procedurer og i forbindelse med, at opfølgningen på udfaldet af disse procedurer overvåges samt ved udførelse af de operationelle aktiviteter, der er omtalt i betragtning 6 ovenfor. Herunder bør også omfattes agenturets bistand til og samarbejde med nationale myndigheder og internationale organisationer ud over dets administrative efterforskninger.
                  
               
                     (12)
                  
                  
                     I de tilfælde, hvor disse interne regler finder anvendelse, skal agenturet bevise, at begrænsningerne er strengt nødvendige og forholdsmæssige i et demokratisk samfund, og at de respekterer kernen i de grundlæggende rettigheder og frihedsrettigheder.
                  
               
                     (13)
                  
                  
                     Inden for disse rammer er agenturet forpligtet til i videst muligt omfang at respektere de registreredes grundlæggende rettigheder under ovennævnte procedurer, navnlig de, der vedrører retten til formidling af oplysninger, indsigt og berigtigelse, retten til sletning, begrænsning af behandling, retten til underretning om et brud på persondatasikkerheden til den registrerede eller kommunikationsfortrolighed som fastsat i forordning (EU) 2018/1725.
                  
               
                     (14)
                  
                  
                     Agenturet kan dog være forpligtet til at begrænse oplysningerne til den registreredes og andre registreredes rettigheder for at beskytte især sine egne undersøgelser, andre offentlige myndigheders undersøgelser og sager samt andre personers rettigheder vedrørende agenturets undersøgelser eller andre procedurer.
                  
               
                     (15)
                  
                  
                     Agenturet kan således begrænse oplysningerne med det formål at beskytte undersøgelsen og andre registreredes grundlæggende rettigheder og frihedsrettigheder.
                  
               
                     (16)
                  
                  
                     Agenturet bør lejlighedsvis overvåge, at de betingelser, der ligger til grund for begrænsningen, finder anvendelse og ophæve begrænsningen, for så vidt som de ikke længere er gældende.
                  
               
                     (17)
                  
                  
                     Den dataansvarlige bør informere den databeskyttelsesansvarlige på udsættelsestidspunktet og under revisionerne —
                  
               VEDTAGET DENNE AFGØRELSE:
         
            Artikel 1
            Genstand og anvendelsesområde
            
               1.   Med denne afgørelse fastlægges regler vedrørende betingelserne for, hvornår agenturet inden for rammerne af de procedurer, der er fastsat i stk. 2, må begrænse anvendelsen af de rettigheder, der er fastsat i artikel 14-21, 35 og 36 samt artikel 4, efter artikel 25 i forordning (EU) 2018/1725.
            
            
               2.   Inden for rammerne af agenturets administrative funktionsmåde finder denne afgørelse anvendelse på behandlingsaktiviteter vedrørende personoplysninger i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, behandling af whistleblowingsager, (formelle og uformelle) procedurer for chikane, behandling af interne og eksterne klager, udførelse af interne revisioner, de undersøgelser, der udføres af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og (IT-relaterede) sikkerhedsundersøgelser, der gennemføres internt eller med ekstern deltagelse (f.eks. af CERT-EU).
            
            
               3.   Inden for rammerne af agenturets operationelle aktiviteter finder denne afgørelse anvendelse på behandlingsaktiviteter vedrørende personoplysninger i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011, artikel 18, 19 og 20 i forordning (EU) nr. 1236/2010 samt artikel 30, 33 og 34 i forordning (EU) 2019/833 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i forordning (EF) nr. 1005/2008, som fastsat i afgørelse 2009/988/EU.
            
            
               4.   De relevante kategorier af personoplysninger er hårde oplysninger (»objektive« oplysninger såsom identifikationsoplysninger, kontaktoplysninger, faglige oplysninger, administrative oplysninger, oplysninger modtaget fra specifikke kilder, elektronisk kommunikation og trafikoplysninger) og/eller bløde oplysninger (»subjektive« oplysninger i forbindelse med f.eks. ræsonnementer, adfærdsmæssige oplysninger, vurderinger, resultat- og adfærdsoplysninger samt oplysninger relateret til eller fremkommet i forbindelse med genstanden for den pågældende procedure eller aktivitet).
            
            
               5.   Når agenturet udfører sit hverv med hensyn til registreredes rettigheder i henhold til forordning (EU) 2018/1725, overvejer det, om nogen af de undtagelser, der er fastsat i denne forordning, finder anvendelse.
            
            
               6.   På de betingelser, der er fastsat i denne afgørelse, kan begrænsningerne gælde følgende rettigheder: oplysninger til de registrerede, ret til indsigt, berigtigelse, sletning, begrænsning af behandling, underretning om et brud på persondatasikkerheden til en registreret eller fortroligheden af kommunikation.
            
         
         
            Artikel 2
            Specifikation af den dataansvarlige og sikkerhedsforanstaltninger
            
               1.   Agenturet indfører følgende sikkerhedsforanstaltninger for at forhindre misbrug, ulovlig adgang eller overførsel:
               
                           a)
                        
                        
                           Papirdokumenter opbevares i sikrede skabe, som kun er tilgængelige for autoriseret personale.
                        
                     
                           b)
                        
                        
                           Alle elektroniske oplysninger lagres i en sikker IT-applikation i overensstemmelse med agenturets sikkerhedsstandarder samt i specifikke elektroniske mapper, der kun er tilgængelige for autoriseret personale. Passende adgangsniveauer tildeles enkeltvis.
                        
                     
                           c)
                        
                        
                           IT-systemer og deres databaser udstyres med mekanismer til kontrol af en brugers identitet under et fælles loginsystem, der er automatisk forbundet med brugerens ID og adgangskode. Slutbrugerkonti er unikke, personlige og ikke-overførbare, og deling af brugerkonti er strengt forbudt. E-fortegnelser opbevares sikkert for at garantere, at de deri indeholdte oplysninger forbliver fortrolige og private.
                        
                     
                           d)
                        
                        
                           Alle personer, der har adgang til oplysningerne, er bundet af tavshedspligt.
                        
                     
            
               2.   Den dataansvarlige for behandlingsaktiviteter er agenturet repræsenteret ved dets administrerende direktør, som kan uddelegere den dataansvarliges funktion. De registrerede informeres om den delegerede dataansvarlige via de databeskyttelsesmeddelelser, privatlivserklæringer eller fortegnelser, der offentliggøres på agenturets websted og/eller intranet.
            
            
               3.   Den opbevaringsperiode for personoplysninger, der er omhandlet i artikel 1, stk. 3, er ikke længere end nødvendigt og er passende for de formål, hvortil oplysningerne behandles. Den er under ingen omstændigheder længere end den opbevaringsperiode, der fremgår af de databeskyttelsesmeddelelser, privatlivserklæringer eller fortegnelser, der er omhandlet i artikel 5, stk. 1.
            
            
               4.   Når agenturet påtænker at gøre en begrænsning gældende, vægtes risikoen for den registreredes grundlæggende rettigheder og frihedsrettigheder, især i forhold til risikoen for andre registreredes grundlæggende rettigheder og frihedsrettigheder og risikoen for at undergrave virkningen af agenturets undersøgelser eller procedurer, f.eks. ved at ødelægge beviser. Risiciene for den registreredes grundlæggende rettigheder og frihedsrettigheder vedrører primært, men er ikke begrænset til, omdømmemæssige risici og risici for retten til forsvar og retten til at blive hørt.
            
         
         
            Artikel 3
            Begrænsninger
            
               1.   En eventuel begrænsning anvendes kun af agenturet på grundlag af ét eller flere af de i litra a) til i) i artikel 25, stk. 1, i forordning (EU) 2018/1725 angivne hensyn.
               De i artikel 31 i forordning (EU) 2018/1725 omhandlede databeskyttelsesmeddelelser, privatlivserklæringer eller fortegnelser, som agenturet offentliggør på sit websted og/eller intranet for at informere de registrerede om deres rettigheder inden for rammerne af en given procedure, indeholder oplysninger om den potentielle begrænsning af disse rettigheder. Informationen redegør for, hvilke rettigheder der kan begrænses, årsagerne hertil og den potentielle varighed.
            
            
               2.   Som en særlig anvendelse af de formål, der er beskrevet i stk. 1 ovenfor, kan agenturet anvende begrænsninger under følgende omstændigheder:
               
                           a)
                        
                        
                           Hvis udøvelsen af disse rettigheder og forpligtelser begrænses af Kommissionens kompetente tjenestegrene eller andre EU-institutioner, -organer, -agenturer og -kontorer på grundlag af andre retsakter, der er omhandlet i artikel 25 i forordning (EU) 2018/1725, eller i overensstemmelse med kapitel IX i nævnte forordning eller med de grundlæggende retsakter for andre EU-institutioner, -organer, -agenturer og -kontorer, hvis formålet med en sådan begrænsning bringes i fare, i tilfælde af at agenturet ikke anvender en tilsvarende begrænsning i forbindelse med de samme personoplysninger.
                        
                     
                           b)
                        
                        
                           Hvis udøvelsen af disse rettigheder og forpligtelser begrænses af medlemsstaternes kompetente myndigheder på grundlag af de retsakter, der er omhandlet i artikel 23 i Europa-Parlamentets og Rådets forordning (EU) 2016/679 (8), eller i henhold til nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (9).
                        
                     
                           c)
                        
                        
                           Hvis udøvelsen af disse rettigheder og forpligtelser kan bringe agenturets samarbejde med tredjelande eller internationale organisationer i fare ved udførelsen af dets opgaver, hvor der er tydelig dokumentation for, at samarbejdet sandsynligvis vil blive bragt i fare.
                        
                     Før agenturet anvender begrænsninger i de tilfælde, der er omhandlet litra a) og b) i første afsnit, konsulterer det de relevante tjenestegrene i Kommissionen, de relevante EU-institutioner, -organer, -agenturer, -kontorer eller de kompetente myndigheder i medlemsstaterne, medmindre det er klart for agenturet, at anvendelsen af en begrænsning er muliggjort ved en af de retsakter, der er omhandlet i disse litraer.
            
            
               3.   Enhver begrænsning er nødvendig og forholdsmæssig i forhold til de risici, den medfører for de registreredes rettigheder og frihedsrettigheder, og respekterer det væsentlige indhold af de grundlæggende rettigheder og frihedsrettigheder i et demokratisk samfund.
            
            
               4.   Hvis det overvejes at pålægge begrænsninger, foretages der en vurdering af nødvendigheden og forholdsmæssigheden på baggrund af de gældende regler. Af hensyn til ansvarlighed dokumenteres vurderingen gennem et internt notat i hvert enkelt tilfælde.
               Fortegnelsen og i givet fald de dokumenter, der indeholder de underliggende faktiske og retlige elementer, registreres. Disse stilles efter anmodning til rådighed for Den Europæiske Tilsynsførende for Databeskyttelse.
               Agenturet anvender en revisionscyklus på seks måneder ved anvendelsen af hver begrænsning fra dens vedtagelse og ved afslutningen af den relevante bevisoptagelse, procedure eller efterforskning. Inden for rammerne af denne periodiske revision udføres en vurdering af nødvendigheden og forholdsmæssigheden for at vurdere, om de faktiske og juridiske begrundelser for en begrænsning fortsat finder anvendelse.
            
            
               5.   Begrænsningerne ophæves, så snart de betingelser, der berettiger dem, ikke længere gælder. Især når det vurderes, at udøvelsen af den begrænsede ret ikke længere vil ophæve virkningen af den pålagte begrænsning eller forringe andre registreredes rettigheder eller frihedsrettigheder.
            
         
         
            Artikel 4
            Den databeskyttelsesansvarliges evaluering
            
               1.   Agenturet underretter uden unødig forsinkelse agenturets databeskyttelsesansvarlige, når den dataansvarlige begrænser anvendelsen af de registreredes rettigheder eller forlænger begrænsningen i overensstemmelse med denne afgørelse. Den dataansvarlige giver den databeskyttelsesansvarlige adgang til den fortegnelse, som indeholder vurderingen af nødvendigheden og forholdsmæssigheden af begrænsningen og dokumenterer datoen for underretningen af den databeskyttelsesansvarlige i fortegnelsen.
            
            
               2.   Den databeskyttelsesansvarlige kan skriftligt anmode den dataansvarlige om at vurdere anvendelsen af begrænsningerne. Den dataansvarlige underretter skriftligt den databeskyttelsesansvarlige om resultatet af den evaluering, der er anmodet om.
            
            
               3.   Den dataansvarlige informerer den databeskyttelsesansvarlige om enhver begrænsning af den registreredes rettigheder, når begrænsningen er ophørt.
            
         
         
            Artikel 5
            Underretning af den registrerede
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til indsigt, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           c)
                        
                        
                           whistleblowingprocedurer. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           d)
                        
                        
                           formelle og uformelle procedurer i sager om chikane. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           e)
                        
                        
                           behandling af interne og eksterne klager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           f)
                        
                        
                           intern revision. Begrænsninger kan være i medfør af artikel 25, stk. 1, litra b), c), f), g) og h), i forordning (EU) 2018/1725
                        
                     
                           g)
                        
                        
                           de undersøgelser, som den databeskyttelsesansvarlige foretager i overensstemmelse med artikel 45, stk. 2, i forordning (EU) 2018/1725. Begrænsninger kan være i medfør af artikel 25, stk. 1, litra c), g) og h), i forordning (EU) 2018/1725
                        
                     
                           h)
                        
                        
                           (IT-relaterede) sikkerhedsundersøgelser behandlet internt eller med ekstern deltagelse (f.eks. CERT-EU). Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725
                        
                     
                           i)
                        
                        
                           udveksling af oplysninger inden for rammerne af agenturets operationelle aktiviteter i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011, artikel 18, 19 og 20 i forordning (EU) nr. 1236/2010 samt artikel 30, 33 og 34 i forordning (EU) 2019/833 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i forordning (EF) nr. 1005/2008. Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725.
                        
                     
            
               2.   Med forbehold af bestemmelserne i stk. 3, og hvor det er forholdsmæssigt, informerer agenturet også hver registrerede, der betragtes som en person, der er berørt af den specifikke behandling, om dennes rettigheder vedrørende gældende eller kommende begrænsninger, uden unødig forsinkelse og skriftligt.
            
            
               3.   Hvis agenturet helt eller delvist begrænser formidlingen af oplysninger til de registrerede, jf. stk. 2, registrerer det årsagerne til begrænsningen, retsgrundlaget i overensstemmelse med artikel 3 i denne afgørelse, herunder en vurdering af, om begrænsningen er nødvendig og forholdsmæssig.
            
            
               4.   Begrænsningen i stk. 3 finder fortsat anvendelse, så længe bevæggrundene derfor finder anvendelse.
               Hvis bevæggrundene for begrænsningen ikke længere er til stede, informerer agenturet den registrerede om de vigtigste bevæggrunde for anvendelsen af en begrænsning. Agenturet informerer samtidig den registrerede om, at denne til enhver tid har ret til at indgive en klage til Den Europæiske Tilsynsførende for Databeskyttelse eller til at indbringe sagen for Den Europæiske Unions Domstol.
            
         
         
            Artikel 6
            Den registreredes ret til indsigt
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til indsigt, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           c)
                        
                        
                           whistleblowingprocedurer. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           d)
                        
                        
                           formelle og uformelle procedurer i sager om chikane. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           e)
                        
                        
                           behandling af interne og eksterne klager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           f)
                        
                        
                           intern revision. Begrænsninger kan være i medfør af artikel 25, stk. 1, litra b), c), f), g) og h), i forordning (EU) 2018/1725
                        
                     
                           g)
                        
                        
                           de undersøgelser, som den databeskyttelsesansvarlige foretager i overensstemmelse med artikel 45, stk. 2, i forordning (EU) 2018/1725. Begrænsninger kan være i medfør af artikel 25, stk. 1, litra c), g) og h), i forordning (EU) 2018/1725
                        
                     
                           h)
                        
                        
                           (IT-relaterede) sikkerhedsundersøgelser behandlet internt eller med ekstern deltagelse (f.eks. CERT-EU). Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725
                        
                     
                           i)
                        
                        
                           udveksling af oplysninger inden for rammerne af agenturets operationelle aktiviteter i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011, artikel 18, 19 og 20 i forordning (EU) nr. 1236/2010 samt artikel 30, 33 og 34 i forordning (EU) 2019/833 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i forordning (EF) nr. 1005/2008. Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725.
                        
                     Hvis de registrerede anmoder om indsigt i deres personoplysninger i forbindelse med en eller flere specifikke sager eller en bestemt behandling i overensstemmelse med artikel 17 i forordning (EU) 2018/1725, begrænser agenturet sin vurdering af anmodningen til kun at omfatte sådanne personoplysninger.
            
            
               2.   Hvis agenturet, helt eller delvist, begrænser indsigtsretten som omhandlet i artikel 17 i forordning (EU) 2018/1725, tager det følgende skridt:
               
                           a)
                        
                        
                           i sit svar på anmodningen underrette den pågældende registrerede om den pålagte begrænsning og om de vigtigste bevæggrunde derfor og om muligheden for at indgive en klage til Den Europæiske Tilsynsførende for Databeskyttelse eller at indbringe sagen for Den Europæiske Unions Domstol
                        
                     
                           b)
                        
                        
                           i en intern vurdering dokumentere bevæggrundene til begrænsningen, herunder en vurdering af nødvendigheden og forholdsmæssigheden af begrænsningen og dens varighed.
                        
                     Den bestemmelse om underretning, der er omhandlet i litra a), kan udsættes, udelades eller afvises, hvis den ville ophæve virkningen af den pålagte begrænsning i henhold til artikel 25, stk. 8, i forordning (EU) 2018/1725.
            
         
         
            Artikel 7
            Ret til berigtigelse, sletning og begrænsning af behandlingen
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til berigtigelse, sletning og begrænsning, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           c)
                        
                        
                           whistleblowingprocedurer. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           d)
                        
                        
                           formelle og uformelle procedurer i sager om chikane. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           e)
                        
                        
                           behandling af interne og eksterne klager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           f)
                        
                        
                           intern revision. Begrænsninger kan være i medfør af artikel 25, stk. 1, litra b), c), f), g) og h), i forordning (EU) 2018/1725
                        
                     
                           g)
                        
                        
                           de undersøgelser, som den databeskyttelsesansvarlige foretager i overensstemmelse med artikel 45, stk. 2, i forordning (EU) 2018/1725. Begrænsninger kan være i medfør af artikel 25, stk. 1, litra c), g) og h), i forordning (EU) 2018/1725
                        
                     
                           h)
                        
                        
                           (IT-relaterede) sikkerhedsundersøgelser behandlet internt eller med ekstern deltagelse (f.eks. CERT-EU). Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725
                        
                     
                           i)
                        
                        
                           udveksling af oplysninger inden for rammerne af agenturets operationelle aktiviteter i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011, artikel 18, 19 og 20 i forordning (EU) nr. 1236/2010 samt artikel 30, 33 og 34 i forordning (EU) 2019/833 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i forordning (EF) nr. 1005/2008. Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725.
                        
                     
            
               2.   Hvis agenturet helt eller delvist indfører begrænsninger i anvendelsen af retten til berigtigelse, sletning og begrænsning af behandling, jf. artikel 18, artikel 19, stk. 1, og artikel 20, stk. 1, i forordning (EU) 2018/1725, træffer det de foranstaltninger, der er fastsat i artikel 6, stk. 2, i denne afgørelse, og registrerer fortegnelsen i overensstemmelse med artikel 6, stk. 3, heri.
            
         
         
            Artikel 8
            Underretning af den registrerede om brud på persondatasikkerheden og fortrolighed af elektronisk kommunikation
            
               1.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til underretning om et brud på persondatasikkerheden, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelse af administrative undersøgelser og disciplinærsager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           b)
                        
                        
                           indledende aktiviteter i forbindelse med sager om potentielle uregelmæssigheder indberettet til OLAF. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           c)
                        
                        
                           whistleblowingprocedurer. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           d)
                        
                        
                           formelle og uformelle procedurer i sager om chikane. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           e)
                        
                        
                           behandling af interne og eksterne klager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           f)
                        
                        
                           intern revision. Begrænsninger kan være i medfør af artikel 25, stk. 1, litra b), c), f), g) og h), i forordning (EU) 2018/1725
                        
                     
                           g)
                        
                        
                           de undersøgelser, som den databeskyttelsesansvarlige foretager i overensstemmelse med artikel 45, stk. 2, i forordning (EU) 2018/1725. Begrænsninger kan være i medfør af artikel 25, stk. 1, litra c), g) og h), i forordning (EU) 2018/1725
                        
                     
                           h)
                        
                        
                           (IT-relaterede) sikkerhedsundersøgelser behandlet internt eller med ekstern deltagelse (f.eks. CERT-EU). Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725
                        
                     
                           i)
                        
                        
                           udveksling af oplysninger inden for rammerne af agenturets operationelle aktiviteter i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011, artikel 18, 19 og 20 i forordning (EU) nr. 1236/2010 samt artikel 30, 33 og 34 i forordning (EU) 2019/833 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c), i forordning (EF) nr. 1005/2008. Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725.
                        
                     
            
               2.   I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til fortrolighed af elektronisk kommunikation, for så vidt det er nødvendigt og forholdsmæssigt, i forbindelse med følgende behandlingsaktiviteter:
               
                           a)
                        
                        
                           udførelsen af administrative undersøgelser og disciplinærsager. Begrænsninger kan være i medfør af artikel 25, stk. 1, litra c), e), g) og h), i forordning (EU) 2018/1725
                        
                     
                           b)
                        
                        
                           indledende aktiviteter vedrørende sager om eventuelle uregelmæssigheder, der er indberettet til OLAF. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           c)
                        
                        
                           whistleblowingprocedurer. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           d)
                        
                        
                           formelle og uformelle procedurer i sager om chikane. Begrænsninger kan være i medfør af artikel 25, stk. 1, litra b), d), f) og h), i forordning (EU) 2018/1725
                        
                     
                           e)
                        
                        
                           behandling af interne og eksterne klager. Begrænsninger kan være i medfør af artikel 25, stk. 1, litra b), c), d), f), g), h), i forordning (EU) 2018/1725
                        
                     
                           f)
                        
                        
                           (IT-relaterede) sikkerhedsundersøgelser behandlet internt eller med ekstern deltagelse (f.eks. CERT-EU). Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725
                        
                     
                           g)
                        
                        
                           udveksling af oplysninger inden for rammerne af agenturets operationelle aktiviteter i forbindelse med agenturets opfyldelse af sit mandat, navnlig vedrørende modtagelse af inspektionsrapporter i medfør af artikel 123 i gennemførelsesforordning (EU) nr. 404/2011 samt oplysninger og data fra medlemsstaterne i forbindelse med analyser leveret til Europa-Kommissionen med henblik på forberedelse og gennemførelse af missioner på stedet i tredjelande i medfør af artikel 20, stk. 4, litra c) og d), i forordning (EF) nr. 1005/2008. Begrænsninger kan være i medfør af artikel 25, stk. 1, litra b), c), d), g) og h), i forordning (EU) 2018/1725.
                        
                     
            
               3.   Hvis agenturet indfører begrænsninger i underretningen af den registrerede om et brud på persondatasikkerheden eller fortroligheden af elektronisk kommunikation, som omhandlet i artikel 35 og 36 i forordning (EU) 2018/1725, optegner og registrerer det årsagerne til begrænsningen, i overensstemmelse med artikel 5, stk. 3, i denne afgørelse. Artikel 5, stk. 4, i denne afgørelse finder anvendelse.
            
         
         
            Artikel 9
            Ikrafttræden
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Vigo den 22. april 2020.
            
               
                  Bestyrelsesformand
               
               Reinhard PRIEBE
            
         
         
            (1)  EUT L 295 af 21.11.2018, s. 39.
         
            (2)  EUT L 83 af 25.3.2019, s. 18.
         
            (3)  Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).
         
            (4)  Europa-Parlamentets og Rådets forordning (EU) nr. 1236/2010 af 15. december 2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav, og om ophævelse af Rådets forordning (EF) nr. 2791/1999 (EUT L 348 af 31.12.2010, s. 17).
         
            (5)  Europa-Parlamentets og Rådets forordning (EU) 2019/833 af 20. maj 2019 om bevarelses- og håndhævelsesforanstaltninger gældende for det område, som reguleres af Organisationen for Fiskeriet i det Nordvestlige Atlanterhav, om ændring af forordning (EU) 2016/1627 og om ophævelse af Rådets forordning (EF) nr. 2115/2005 og (EF) nr. 1386/2007 (EUT L 141 af 28.5.2019, s. 1).
         
            (6)  Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
         
            (7)  Kommissionens afgørelse 2009/988/EU af 18. december 2009 om udpegning af EF-fiskerikontrolagenturet som det organ, der skal udføre visse opgaver under Rådets forordning (EF) nr. 1005/2008 (EUT L 338 af 19.12.2009, s. 104).
         
            (8)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (9)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).